Diari Oficial de la Generalitat Valenciana


Sumari del DOGV 5140, del 22-11-2005 (2005/12625)

ORDRE de 9 de novembre de 2005 de la Conselleria de Territori i Habitatge per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural, en prevenció d'incendis forestals, per a l'exercici 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5140

Data del DOGV
:   22-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12984


Data del document
:   09-11-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * lluita contra incendis
    * suport econòmic

ORDRE de 9 de novembre de 2005 de la Conselleria de Territori i Habitatge per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural, en prevenció d'incendis forestals, per a l'exercici 2006. [2005/X12651]
  
El Reglament (CE) número 1.257/1999 del Consell, establix la necessitat d'establir mesures relatives a la protecció davant incendis de les zones classificades amb un risc alt o mitjà d'incendis forestals de conformitat amb el Reglament (CEE) número 2.158/1992 del Consell, de 23 de juliol, relatiu a la protecció dels boscos comunitaris contra els incendis.
  
La Llei 3/1993, forestal de la Comunitat Valenciana, en l'article 6, apartats d) i f), establix com a objectius d'aquesta planificar i coordinar l'acció de les administracions públiques en relació amb les mesures necessàries per a la prevenció i la lluita contra els incendis forestals, com també compatibilitzar la millora de les explotacions forestals i selvícoles amb la realització d'altres aprofitaments com els cinegètics, de pasturatge i recol·lecció de subproductes, per adoptar les mesures de salvaguarda necessàries.
  
La mateixa llei, en l'article 55, establix que correspon a l'administració de la Generalitat Valenciana la planificació, la coordinació i l'execució de les mesures i accions necessàries per a la prevenció i la lluita contra els incendis forestals, conjuntament amb les altres administracions públiques i en col·laboració amb els particulars.
  
Per la seua banda, l'article 64 i següents, recull l'establiment d'ajudes econòmiques als propietaris públics i privats dels terrenys forestals o a les persones naturals i jurídiques a qui aquests hagen cedit l'ús o el gaudi dels seus terrenys o establit acords, que impliquen la millora i la conservació de les muntanyes per mitjà de treballs forestals, per a la qual cosa es tindran en compte les previsions contingudes en els plans d'ordenació i en els programes tècnics.
  
La conservació dels valors mediambientals del nostre territori és un dels objectius prioritaris de la societat, per la qual cosa existix per part de distintes associacions i sindicats agraris una inquietud per participar en activitats que contribuïsquen al desenvolupament d'actituds positives cap al nostre patrimoni forestal i en especial la seua defensa davant els incendis.
  
El foment de la participació ciutadana en les tasques de promoció i protecció de les forests és un dels objectius de la Llei 3/1993, forestal de la Comunitat Valenciana.
  
Per tot l'anterior, la Conselleria de Territori i Habitatge aplica anualment diferents línies d'ajudes destinades a la prevenció d'incendis forestals, totes aquestes integrades en el Pla de prevenció d'incendis forestals de la Comunitat Valenciana.
  
En l'actualitat l'entrada en vigor de la Llei 38/2003, de 17 de novembre, general de subvencions fa necessari l'elaboració d'aquesta ordre respectant les noves exigències de l'esmentada llei.
  
Per això, i per raó de les facultats que em conferix l'article 35 de la Llei 5/1983, de 30 de desembre, de Govern Valencià, i l'article 47.3 del Text refós de la Llei d'hisenda pública de la Generalitat Valenciana,
  
ORDENE
  
Article 1. Objecte i àmbit d'aplicació
  
1. Constituïx l'objecte de la present ordre convocar les ajudes gestionades per la Direcció General de Gestió del Medi Natural de la Conselleria de Territori i Habitatge, en prevenció d'incendis forestals, per a l'exercici 2006, i aprovar les bases reguladores per les quals es regix aquesta convocatòria.
  
2. La present ordre s'aplicarà a les següents ajudes, que es regiran per les bases reguladores que figuren en els annexos que s'indiquen:
  
a) Ajudes destinades a la realització d'activitats per a la difusió de mesures de prevenció d'incendis forestals dirigides al sector agrari (annex I).
  
b) Primes per a l'eliminació de restes agrícoles i vegetació no desitjable sense ús de foc, a cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi. Projecte pilot (annex II).
  
c) Ajudes destinades a la realització d'activitats de voluntariat ambiental en prevenció d'incendis forestals (annex III).
  
d) Primes compensatòries per al control del pastos i el matoll a àrees tallafocs de la Comunitat Valenciana i bovalars de la província de Castelló, per mitjà del pasturatge controlat (annex IV).
  
e) Ajudes destinades a la creació i manteniment d'infraestructures per a la prevenció d'incendis forestals (annex V).
  
Article 2. Finançament de les ajudes
  
1. Els imports globals màxims i les línies de subvenció destinades a cada una de les ajudes, consignats en el Projecte de llei de pressupostos per a l'exercici 2006, són les següents:
  
a) Ajudes destinades a la realització d'activitats per a la difusió de mesures de prevenció d'incendis forestals dirigides al sector agrari.
  
Aplicació pressupostària 09.08.18.615.06.1, línia T4824000 45.500 euros.
  
b) Primes per a l'eliminació de restes agrícoles i vegetació no desitjable sense ús de foc, a cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi. Projecte pilot.
  
Aplicació pressupostària 71.12.59.516.64.1,
  
línia T4807000 50.000 euros.
  
c) Ajudes destinades a la realització d'activitats de voluntariat ambiental en prevenció d'incendis forestals.
  
Aplicació pressupostària 24.01.67.684.75.5, l
  
ínia T1337000 601.380 euros.
  
d) Primes compensatòries per al control del pastos i el matoll a àrees tallafocs de la Comunitat Valenciana i bovalars de la província de Castelló, per mitjà del pasturatge controlat.
  
Aplicació pressupostària 49.25.68.764.74.7,
  
línia T1806000 205.000 euros.
  
e) Ajudes destinades a la creació i el manteniment d'infraestructures per a la prevenció d'incendis forestals.
  
Aplicació pressupostària 62.90.39.608.02.5,
  
línia H2426740 8.413.990 euros.
  
2. La convocatòria de les ajudes establides en aquesta ordre es tramitarà pel procediment anticipat, d'acord amb l'Ordre de 26 de setembre de 1994, de la Conselleria d'Economia i Hisenda, per la qual cosa la seua concessió estarà condicionada a l'existència, en el pressupost de l'exercici 2006 de crèdit suficient i adequat.
  
DISPOSICIÓ TRANSITÒRIA
  
Les sol·licituds d'ajudes presentades d'acord amb les bases de les ordres que fan referència la disposició derogatòria anterior, per a l'exercici 2006 seran tramitades de conformitat amb les noves bases reguladores establides en aquesta ordre, sense perjudici que la Direcció General de Gestió del Medi Natural puga requerir del sol·licitant l'aportació de tots aquells documents o dades complementàries que d'acord amb aquesta ordre resulten exigibles per a l'adaptació a aquesta.
  
DISPOSICIÓ DEROGATÒRIA
  
Queden expressament derogades les següents ordres d'ajudes:
  
1. Ordre de 27 de maig de 2002, de la Conselleria de Medi Ambient, per la qual s'establix un règim de subvencions destinades a la realització d'activitats per a la difusió de mesures de prevenció d'incendis forestals dirigides al sector agrari i es convoca la concessió d'ajudes per a l'exercici de 2002.
  
2. Ordre de 13 de maig de 2002, de la Conselleria de Medi Ambient, per la qual s'establix un règim de primes per a l'eliminació de restes agrícoles i vegetació no desitjable sense ús de foc, a cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, i es convoca la concessió de les primes per a l'exercici 2002.
  
3. Ordre de 26 de setembre de 2002, de la Conselleria de Medi Ambient, per la qual s'establix un règim de subvencions destinades a la realització d'activitats de voluntariat ambiental en prevenció d'incendis forestals.
  
4. Ordre de 4 d'octubre de 2002, de la Conselleria de Medi Ambient, per la qual s'establix un règim de primes compensatòries per al control del pastos i el matoll a àrees tallafocs de la Comunitat Valenciana i bovalars de la província de Castelló, per mitjà de pasturatge controlat.
  
5. Ordre de 29 de novembre de 2001, de la Conselleria de Medi Ambient, per la qual s'establix un règim d'ajudes destinades a la protecció, la conservació i la millora dels espais forestals de la Comunitat Valenciana.
  
DISPOSICIONS FINALS
  
Primera
  
En tot el no regulat en aquesta ordre, cal ajustar-se al que disposa la Llei d'hisenda pública de la Generalitat Valenciana, el text refós de la qual va ser aprovat per Decret legislatiu de 26 de juny de 1991, i en els preceptes bàsics de la Llei 38/2003, de 17 de novembre, general de subvencions.
  
Segona
  
En l'àmbit de la present ordre, s'atribuïxen a la Direcció General de Gestió del Medi Natural les facultats delegades en les direccions territorials de la conselleria previstes en l'article primer, D) Transferències corrents o de capital, apartat 1, de la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
Tercera
  
La present ordre produirà efectes a partir de l'endemà de la publicació en el Diari Oficial de la Generalitat Valenciana.
  
Quarta
  
Contra la present ordre que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.
  
València, 9 de novembre de 2005
  
El conseller de Territori i Habitatge,
  
RAFAEL BLASCO CASTANY
  
ANNEX I
  
Bases de les ajudes destinades a la realització d'activitats per a la difusió de mesures de prevenció d'incendis forestals dirigides al sector agrari
  
Primera. Objecte i àmbit d'actuació
  
És objecte de les ajudes l'execució de projectes d'activitats per a la difusió de mesures de prevenció d'incendis forestals dirigides al sector agrari.
  
Aquestes activitats poden portar-se a terme al llarg de tot l'any natural per al qual sol·licita la subvenció. Els projectes d'activitats poden ser d'àmbit local, comarcal, provincial o autonòmic.
  
Segona. Requisits dels beneficiaris
  
1. Podran ser beneficiaris de les ajudes recollides en aquestes bases les associacions agràries i sindicats agraris, legalment constituïts, que tinguen el seu àmbit d'actuació, totalment o parcialment, a la Comunitat Valenciana.
  
2. No poden obtindre la condició de beneficiari de les ajudes regulades en aquesta ordre les persones o entitats en qui concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
  
Tercera. Obligacions dels beneficiaris
  
1. Els beneficiaris de les ajudes han de:
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
  
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
  
c) Sotmetre's a les actuacions de comprovació, que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i les ajudes concedides, i aportar tota la informació que siga requerida en l'exercici d'aquestes actuacions.
  
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant la Seguretat Social.
  
e) Acceptar la supervisió de les activitats per part de la Conselleria de Territori i Habitatge, en especial l'exercida a través dels tècnics responsables, als quals s'ha de comunicar de manera prèvia l'inici i la finalització de les activitats, per mitjà d'actes elaborades per a aquest fi. Aquestes actes seran adjuntades a l'expedient, i és requisit previ a la percepció de la subvenció concedida.
  
f) Acceptar les normes fixades en aquesta convocatòria, com també aquelles que la Direcció General de Gestió del Medi Natural establisca per al seu desenvolupament i seguiment.
  
g) Nomenar un director tècnic del projecte, que es convertirà en interlocutor vàlid amb la Conselleria de Territori i Habitatge en tot allò que s'ha relacionat amb el desenvolupament del projecte, i ha de de comunicar per escrit aquest nomenament.
  
h) Comunicar per escrit les modificacions que es produïsquen en el desenvolupament del projecte subvencionat.
  
i) Presentar, una vegada acabades les activitats, una memòria que incloga la totalitat del projecte realitzat i els resultats aconseguits, estructurada en els apartats següents: presentació, descripció de les activitats, mitjans humans i materials emprats, pressupost final i avaluació global i impressions.
  
j) Qualsevol anunci, material imprés o publicació de l'activitat, com també qualsevol altre material de difusió utilitzat ha de comptar amb l'autorització prèvia de la Conselleria de Territori i Habitatge, i fent constar en aquests, si és el cas, com també en les publicacions resultants dels treballs, que han sigut realitzats amb una subvenció d'aquesta conselleria.
  
k) Comunicar per escrit a la Conselleria de Territori i Habitatge l'obtenció de qualsevol altra ajuda o subvenció per a la mateixa finalitat, procedent de qualssevol altres administracions o ens públics.
  
l) Les altres previstes en l'article 14 de la Llei 38/2003, de 17 de novembre, general de subvencions.
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Quarta. Activitats objecte de les ajudes
  
1. Seran objecte de les ajudes totes aquelles activitats de difusió de mesures de prevenció d'incendis forestals dirigides al sector agrari.
  
2. Per a la consecució de l'objecte de les ajudes, el beneficiari podrà subcontractar fins al 90 per cent de les activitats subvencionades. En tot cas, la subcontractació es realitzarà conforme al que establix l'article 29 de la Llei general de subvencions.
  
Cinquena. Despeses subvencionables
  
A l'efecte de la present ordre, es consideren despeses subvencionables les següents:
  
a) Despeses d'alimentació.
  
b) Transport, lloguer de vehicles, gasolina, dietes de desplaçament, etc.
  
c) Material fungible necessari per a la correcta realització del projecte.
  
d) Serveis, sempre que no se sobrepasse el percentatge màxim subcontractable recollit en la base quarta.
  
e) Despeses de personal.
  
Sisena. Quantia de les ajudes
  
Les subvencions poden finançar fins al 100% de l'execució del projecte d'activitats, i l'ajuda màxima que s'ha de rebre per cada projecte és de 6.500 euros, i cada entitat pot presentar un projecte com a màxim per convocatòria.
  
L'import de les subvencions regulades per la present ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat.
  
Setena. Sol·licituds i documentació
  
1. Les sol·licituds per a l'obtenció de les ajudes regulades en les presents bases es presentaran en imprés normalitzat, que s'adjunta com a annex i acompanyades de la documentació que a continuació s'indica:
  
a) Fotocòpia compulsada del codi d'identificació fiscal.
  
b) Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite.
  
c) Certificat de l'acta on conste l'acord de sol·licitar la subvenció i el nomenament del representant de l'entitat per a realitzar la gestió.
  
d) Acreditació de la titularitat de les dades bancàries per al pagament de la subvenció, per mitjà del document normalitzat de la Conselleria de Territori i Habitatge.
  
e) Memòria i pressupost desglossat del projecte d'activitats.
  
f) Declaració, si és el cas, de les subvencions percebudes o reconegudes d'altres administracions públiques, o de qualsevol entitat pública o privada, pel mateix concepte.
  
g) Documentació acreditativa de trobar-se el sol·licitant al corrent o exempt de les seues obligacions tributàries i amb la seguretat social, en els termes establits en l'Ordre de 30 de maig de 1996, de la Conselleria d'Economia, Hisenda i Ocupació.
  
h) Declaració responsable acreditativa de no estar sotmés a les prohibicions per a obtindre la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
  
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Territori i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o la dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
  
3. Quan la sol·licitud no reunisca els requisits establits en la present ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, es requerirà a l'interessat perquè en un termini de 10 dies, esmene la falta o acompanye la documentació necessària amb indicació que si així no ho fera se li tindrà per desistit de la sol·licitud, prèvia resolució que ha de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i la instrucció del procediments, segons les bases reguladores.
  
4. Així mateix, es pot requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es referix la documentació administrativa.
  
Huitena. Lloc i termini de presentació
  
1. Els interessats poden presentar les sol·licituds al Registre General de la Conselleria de Territori i Habitatge al carrer de Francesc Cubells, núm. 7 de València, com també als serveis territorials d'aquesta situats a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
2. En cas d'enviament per correu certificat, la presentació de la documentació a l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desplegament del que establix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Territori i Habitatge.
  
3. El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.
  
Novena. Ordenació i instrucció del procediment
  
L'òrgan encarregat de l'ordenació i la instrucció del procediment serà el Servei de Prevenció d'Incendis i Sanitat Forestal que, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
  
Deu. Valoració i proposta de resolució
  
1. La concessió de les ajudes es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
  
2. La valoració de les sol·licituds presentades es realitzarà per una Comissió de Valoració, formada pel cap d'Àrea de Recursos Forestals i Conservació Ambiental, un representant de cada una de les direccions territorials de la Conselleria de Territori i Habitatge, un representant del Servei de Prevenció d'Incendis i Sanitat Forestal, que atesos els criteris i els requisits establits i d'acord amb la disponibilitat pressupostària, estendrà acta i formularà la proposta de resolució a l'òrgan concedent.
  
3. Es tindran en compte els següents criteris de valoració en ordre de prioritat:
  
a) La realització d'activitats dirigides a promoure la utilització de pràctiques per a l'eliminació de les restes agrícoles o forestals sense ús de foc.
  
b) Intensitat i abast territorial del projecte de difusió.
  
c) La realització d'activitats a zones amb risc d'incendis forestals, derivat d'algun tipus d'activitat agrària negligent.
  
d) La realització d'activitats a l'àmbit d'espais naturals protegits o a àrees de protecció d'impactes d'aquests.
  
4. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre pot prorratejar entre els beneficiaris de la subvenció que troben superat un llindar mínim en la valoració. Aquest llindar serà fixat per la comissió avaluadora una vegada valorades totes les sol·licituds.
  
Onze. Resolució de la concessió de les ajudes
  
1. Correspon a la directora general de Gestió del Medi Natural dictar la resolució de la concessió de les distintes ajudes, per delegació del conseller de Territori i Habitatge conforme a la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
2. La resolució, que serà motivada i tindrà els efectes i contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Generalitat Valenciana, d'acord amb el que establix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
  
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució s'entendrà desestimada la sol·licitud en els termes previstos en l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
Dotze. Recursos
  
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, esgotant la via administrativa. Contra aquestes resolucions es pot interposar el recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
2. Tot això sense perjudici de la interposició del recurs potestatiu de reposició, en el termini d'un mes, comptadors des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Tretze. Règim de compatibilitat
  
Aquestes ajudes seran compatibles amb ajudes d'altres administracions públiques, o d'altres ens públics o privats. No obstant això, l'import de les ajudes regulades en la present ordre en cap cas podrà ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que el beneficiari ha de portar a terme.
  
Catorze. Pagament i justificació de les ajudes concedides
  
1. Per al cobrament de la subvenció, el beneficiari ha de presentar, abans de l'1 de novembre de 2006, la sol·licitud de pagament dirigida a la Direcció General de Gestió del Medi Natural, segons model d'instància que s'adjunta a aquesta ordre, i s'adjunta la memòria final de les activitats realitzades i els justificants de despesa de l'activitat conforme amb allò que ha recollit el punt 3.
  
2. Les persones jurídiques no exonerades del compliment del que establix l'Ordre de 30 de maig de 1996, de la Conselleria d'Economia i Hisenda, han d'adjuntar amb la sol·licitud de pagament el certificat d'estar al corrent de les seues obligacions tributàries i amb la Seguretat Social.
  
3. La justificació de les despeses es realitzarà conforme als següents requeriments.
  
a) Tots els beneficiaris queden obligats a presentar la justificació de totes les despeses efectuades per a la realització dels projectes subvencionats fins a aconseguir, almenys, l'import total del cost subvencionable.
  
b) Les dietes d'alimentació podran ser justificades presentant les factures o tiquets dels establiments on s'haja efectuat el servei de restauració, i s'identifica clarament el nombre de persones ateses, el preu unitari i la data.
  
c) Combustibles, prestació de serveis, lloguer de cotxes, etc. es justificaran presentant factures amb el rebut corresponent dels establiments que hagen realitzat la prestació.
  
d) No es podran presentar factures que agrupen serveis prestats en terminis superiors al mes.
  
e) No són vàlids els lloguers de vehicles entre particulars.
  
f) Les despeses de locomoció es proposaran segons els dies efectius d'activitat.
  
g) Compensacions per utilització de vehicles propis.
  
- Per mitjà de full de ruta corresponent firmat pel perceptor. Es fixa en 0'15 €/km la quantitat màxima que s'ha de percebre.
  
- En aquest cas no podran presentar-se per al mateix vehicle despeses de gasolina o manteniment.
  
h) Per a la justificació de despeses de personal, es presentarà còpia compulsada del contracte i de les nòmines firmades per les persones que hagen treballat directament en els projectes subvencionats, com també els justificants corresponents de les cotitzacions de la Seguretat Social i de l'ingrés en la Delegació d'Hisenda de les quantitats retingudes corresponents a l'IRPF.
  
i) El material imprés que puga ser utilitzat en la realització del projecte d'activitats es justificarà presentant factures amb el rebut corresponent de les empreses que hagen realitzat els treballs d'impressió.
  
j) Podran ser presentats fins a un 5% en despeses de difícil justificació documental i, en tots els casos, s'ha de justificar la seua relació amb el projecte subvencionat.
  
k) Tota la documentació justificativa es presentarà acompanyada de la seua relació detallada conforme amb el model annex a la present ordre.
  
Quinze. Pèrdua o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
  
2. Igualment, si el beneficiari incomplix els requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a l'efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
  
4. La resolució corresponent serà dictada per la directora general de Gestió del Medi Natural per delegació del conseller de Territori i Habitatge conforme al que establix la disposició final segona de la present ordre.
  
Setze. Del reintegrament de les ajudes
  
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions.
  
Dèsset. Règim d'infraccions i sancions
  
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.
  
ANNEX II
  
Bases per a la concessió de primes per a l'eliminació de restes agrícoles i vegetació no desitjable sense l'ús de foc, a cultius llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi (projecte pilot)
  
Primera. Objecte i àmbit d'aplicació
  
1. L'objecte de la present ordre és realitzar una experiència pilot als municipis d'Alcoi i Ibi, dirigida a evitar la iniciació d'incendis forestals originats com a conseqüència de la realització de cremes agrícoles, per mitjà de l'establiment de primes per a l'eliminació de restes agrícoles i vegetació no desitjable sense ús de foc.
  
2. L'àmbit d'aplicació d'aquesta ordre seran les parcel·les en explotació de cultius agrícoles llenyosos de secà, situades totalment o parcialment en una franja de 500 metres al voltant dels terrenys forestals dels municipis d'Alcoi i Ibi.
  
Segona. Requisits dels beneficiaris
  
1. Podran ser beneficiaris de les primes els titulars de drets de propietat, d'ús o gaudi, o agrupacions d'aquests, d'ara en endavant titulars, de parcel·les en explotació de cultius agrícoles llenyosos de secà, situades totalment o parcialment en una franja de 500 metres al voltant dels terrenys forestals dels municipis d'Alcoi i Ibi, que es comprometen a l'eliminació de les restes agrícoles i vegetació no desitjable procedent de les dites parcel·les per mitjà de sistemes mecànics o altres ambientalment admissibles i sense l'ús de foc, durant el període comprés entre l'1 de gener i el 31 de desembre de 2006. A l'efecte de la present ordre tindran també la consideració de cultius agrícoles llenyosos de secà aquells cultius que, encara disposant en l'actualitat d'una instal·lació de reg per degoteig per a regs de socors, han sigut considerats tradicionalment en l'àmbit d'aplicació de la present ordre com llenyosos de secà.
  
2. No poden obtindre la condició de beneficiari de les ajudes regulades en aquesta ordre les persones o entitats en qui concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
  
Tercera. Obligacions dels beneficiaris
  
1. En el període comprés entre l'1 de gener i el 31 de desembre de 2006, els beneficiaris de les ajudes han de:
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
  
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
  
c) Sotmetre's a les actuacions de comprovació, que s'han d'efectuar per l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que li siga requerida en l'exercici d'aquestes actuacions.
  
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant la Seguretat Social.
  
e) No utilitzar el foc en cap tipus de pràctica o operació que es realitze sobre el cultiu o sobre la vegetació dels marges o ribassos de la parcel·la o parcel·les acollides a aquesta ordre. Tota eliminació de restes procedents de podes o de vegetació no desitjable es realitzarà per mitjans mecànics o altres ambientalment admissibles.
  
f) No realitzar acumulació o emmagatzemament de residus agrícoles a la parcel·la o parcel·les, o en els seus voltants, que no vaja seguida de la seua immediata eliminació.
  
g) Mantindre actualitzat un quadern en què queden reflectides totes les operacions i pràctiques que es realitzen sobre el cultiu que estarà sempre a disposició dels òrgans de gestió i inspecció.
  
h) Mantindre en explotació les parcel·les sol·licitades, llevat que la parcel·la o parcel·les es traspassen totalment o parcialment a un altre titular que se subrogue en els compromisos adquirits.
  
i) El titular estarà obligat a comunicar a la Conselleria de Territori i Habitatge qualsevol canvi ocorregut en la seua explotació que afecte els compromisos adquirits.
  
j) Les altres previstes en l'article 14 de la Llei 38/2003, de 17 de novembre, general de subvencions.
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Quarta. Activitats objecte de les ajudes
  
Eliminar les restes de poda i vegetació no desitjable dels cultius llenyosos de secà, situats en una franja de 500 metres al voltant de terrenys forestals als municipis d'Alcoi i Ibi, sense ús de foc.
  
Cinquena. Quantia de les primes
  
Els sol·licitants de les primes poden ser beneficiaris d'una prima de 75 euros per hectàrea i any. Les primes seran finançades al 100% per la Generalitat Valenciana.
  
Sisena. Sol·licituds i documentació
  
1. Els interessats han de sol·licitar les primes que es regulen en aquestes bases per mitjà dels formularis recollits en l'annex de l'ordre, en els quals han de figurar:
  
a) Dades del titular de la parcel·la o parcel·les.
  
b) Relació de totes les parcel·les en explotació de cultius agrícoles llenyosos de secà, situades totalment o parcialment en una franja de 500 metres al voltant de terrenys forestals, que es pretenen incloure en la sol·licitud, indicant les referències cadastrals alfanumèriques amb la superfície neta de cultiu llenyós de secà a la parcel·la, expressada en hectàrees amb dos decimals, com també l'espècie cultivada. Totes les parcel·les declarades es contrastaran amb la base de dades del cadastre de rústica i han de tindre la qualificació cadastral dins d'aquelles categories que tinguen la condició de cultius llenyosos de secà.
  
c) Declaració que totes les dades són certes i que el titular coneix les condicions establides per la normativa per a la concessió de les primes.
  
d) Declaració que el titular adquirix els compromisos que s'especifiquen en aquesta ordre.
  
e) Declaració que prestarà la col·laboració per a facilitar els controls i l'assessorament tècnic corresponent, com també que reintegrarà les quantitats cobrades indegudament, incrementades si és el cas amb l'interés legal corresponent.
  
2. Les sol·licituds s'emplenaran en tots els seus apartats i han d'anar firmades pel titular de la parcel·la o parcel·les o persona degudament autoritzada per aquest. En tot cas, quan el sol·licitant actue a través de representant, aquest ha d'acreditar fefaentment aquesta condició com també expressar en la sol·licitud les seues dades personals.
  
3. Juntament amb la sol·licitud de les primes, el titular ha d'aportar:
  
a) Acreditació de la identitat del sol·licitant:
  
a.1. Persones físiques:
  
- Fotocòpia compulsada del document nacional d'identitat i número d'identificació fiscal.
  
- Fotocòpia compulsada de la targeta de resident per als estrangers.
  
a.2. Persones jurídiques o agrupació de persones físiques.
  
- Fotocòpia compulsada del codi d'identificació fiscal.
  
- Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite.
  
- Certificat de l'acta on conste l'acord de sol·licitar les primes i el nomenament del representant de l'entitat per a efectuar la gestió.
  
- En el cas d'agrupacions de persones físiques es presentarà a més un document en què s'accepte per part de tots els membres de l'agrupació la responsabilitat solidària quant al compliment dels compromisos, com també la de reintegrar les quantitats percebudes indegudament.
  
b) Acreditació de la titularitat de les dades bancàries per al pagament de la prima, per mitjà del document normalitzat de la Conselleria de Territori i Habitatge de manteniment de tercers.
  
c) Croquis tancats que permeten localitzar la parcel·la agrícola, en el cas que en alguna parcel·la la superfície de cultiu no coincidisca amb la cadastral.
  
d) Documentació acreditativa de trobar-se el sol·licitant al corrent o exempt de les seues obligacions tributàries i amb la seguretat social, en els termes establits en l'Ordre de 30 de maig de 1996, de la Conselleria d'Economia, Hisenda i Ocupació.
  
e) Declaració responsable acreditativa de no estar sotmés a les prohibicions per a obtindre la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
  
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Territori i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o la dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
  
3. Quan la sol·licitud no reunisca els requisits establits en la present ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, es requerirà l'interessat perquè en un termini de 10 dies, esmene la falta o acompanye la documentació necessària amb indicació que si així no ho fera se li tindrà per desistit de la sol·licitud, prèvia resolució que ha de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i la instrucció del procediments, segons les bases reguladores.
  
4. Així mateix, es podrà requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es referix la documentació administrativa.
  
Setena. Lloc i termini de presentació
  
1. Els interessats poden presentar les sol·licituds al Registre General de la Conselleria de Territori i Habitatge al carrer de Francesc Cubells, núm. 7 de València, com també als serveis territorials d'aquesta situats a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
2. En cas d'enviament per correu certificat, la presentació de la documentació a l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desplegament del que establix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Territori i Habitatge.
  
3. El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.
  
Huitena. Ordenació i instrucció del procediment
  
L'òrgan encarregat de l'ordenació i la instrucció del procediment serà la Direcció Territorial a Alacant de la Conselleria de Territori i Habitatge que, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
  
Novena. Proposta de resolució
  
La proposta de resolució de les sol·licituds de primes correspondrà al director territorial de la Conselleria de Territori i Habitatge a Alacant.
  
Deu. Resolució de la concessió de les ajudes
  
1. Correspon a la directora general de Gestió del Medi Natural dictar la resolució de la concessió de les distintes ajudes, per delegació del conseller de Territori i Habitatge conforme a la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
2. La resolució, que serà motivada i tindrà els efectes i contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Generalitat Valenciana, d'acord amb el que establix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999 de 13 de gener.
  
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució s'entendrà desestimada la sol·licitud en els termes previstos en l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
Onze. Recursos
  
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, esgotant la via administrativa. Contra aquestes resolucions es pot interposar el recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Dotze. Règim de compatibilitat
  
Les primes regulades per aquestes bases seran incompatibles amb les establides en altres mesures agroambientals amb un objecte semblant.
  
Tretze. Canvi de titularitat d'expedients
  
1. Les sol·licituds de canvi de titularitat de l'expedient poden presentar-se en les mateixes oficines a què es referix la base setena d'aquest annex.
  
2. En la sol·licitud han de figurar les dades del nou titular i els de l'anterior titular juntament amb la conformitat que dóna traspàs total o parcial de les parcel·les.
  
3. En el cas d'un nou titular sense compromís anterior, aquest ha d'aportar, amb la sol·licitud, la documentació acreditativa de la seua identitat i la resta de documentació relacionada en la base setena del present annex.
  
4. El nou titular se subrogarà als compromisos adquirits per l'anterior titular pel temps restant contret per a la parcel·la o parcel·les traspassades.
  
Catorze. Pagament de les ajudes concedides
  
1. Els titulars estan obligats a sol·licitar el pagament de l'anualitat, requisit imprescindible per al cobrament de les primes. La sol·licitud de pagament, que anirà dirigida a la Direcció Territorial a Alacant de la Conselleria de Territori i Habitatge, es presentarà segons model d'instància que s'adjunta a aquesta ordre. El termini de sol·licitud de pagament serà del 16 d'octubre al 15 de novembre de l'any per al qual se sol·licita la prima. Les sol·licituds de pagament presentades amb posterioritat es consideraran com a no presentades, i s'anul·larà l'expedient.
  
2. La tramitació del pagament es realitzarà amb la sol·licitud prèvia de pagament del titular, conforme amb el que establix el punt 1. La proposta de resolució de la sol·licitud de pagament correspondrà al director territorial a Alacant de Conselleria de Territori i Habitatge, qui elevarà dita proposta la directora general de Gestió del Medi Natural, qui resoldrà i autoritzarà el pagament de les primes per delegació del conseller, conforme a la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
3. Les persones físiques o jurídiques no exonerades del compliment del que establix l'Ordre de 30 de maig de 1996, de la Conselleria d'Economia i Hisenda, juntament amb la sol·licitud de pagament anual han d'adjuntar el certificat d'estar al corrent de les seues obligacions tributàries i amb la Seguretat Social.
  
Quinze. Règim de control
  
1. La Conselleria de Territori i Habitatge realitzarà controls administratius sobre la totalitat de les sol·licituds, i el control en el terreny sobre una mostra d'almenys el 5% de les sol·licituds rebudes.
  
2. Els controls administratius consistiran en la comprovació de les dades consignades en la sol·licitud de la prima, com també l'adequació d'aquestes amb les dades que estiguen en poder de l'administració pública.
  
3. La documentació relativa a la titularitat de les parcel·les no s'aportarà amb la declaració, si bé ha de ser aportada posteriorment en cas de detectar duplicitats en els controls administratius, o si es considera necessària per a qualsevol fase de la tramitació.
  
4. En la visita de control sobre el terreny es comprovarà el compliment dels compromisos en les parcel·les sol·licitades, com també la superfície de les dites parcel·les.
  
Els titulars facilitaran a l'administració el corresponent quadern actualitzat en el qual estaran inserides totes les operacions i les pràctiques realitzades sobre el cultiu, així com tots els requisits i les proves que es consideren necessaris per a comprovar la subvencionalitat de les parcel·les. En tot cas, els efectius integrats en el Pla de vigilància preventiva de la Comunitat Valenciana, controlaran les activitats que es realitzen a les parcel·les sol·licitades quant a la incompatibilitat que tenen aquestes primes amb l'ús del foc en aquestes parcel·les.
  
5. Quan es comprove que la superfície determinada en els controls és superior a la declarada en la sol·licitud de prima, serà la superfície declarada la que es tinga en compte per al càlcul de l'import de la prima. Quan es comprove que la superfície declarada en una sol·licitud de prima és superior a la superfície determinada, l'import de la prima es calcularà a partir de la superfície efectivament determinada en el control. No obstant això, excepte causa de força major, en el cas que aquest excedent supere el 20% de la superfície determinada, no es concedirà cap prima.
  
Setze. Pèrdua o minoració de l'ajuda
  
1. Tota alteració de les condicions tingudes en compte per a la concessió de les primes i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
  
2. Igualment, si el beneficiari incomplix els requisits i les condicions que van donar lloc a l'atorgament de la prima, com també la falta de justificació o la justificació insuficient de l'ajuda concedida en el termini establit a l'efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
  
4. La resolució corresponent serà dictada per la directora general de Gestió del Medi Natural per delegació del conseller de Territori i Habitatge conforme al que establix la disposició final segona de la present ordre.
  
Dèsset. Del reintegrament de les ajudes
  
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions.
  
Díhuit. Règim d'infraccions i sancions
  
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.
  
ANNEX III
  
Bases de les ajudes destinades a la realització d'activitats de voluntariat ambiental en prevenció d'incendis forestals
  
Primera. Objecte i àmbit d'actuació
  
1. Seran objecte de subvenció l'execució de projectes de voluntariat que puguen contribuir a la prevenció i la vigilància davant els incendis forestals per mitjà d'accions dirigides al control i la informació de visitants, al control del compliment de les distintes normatives aplicables, a la vigilància dissuasòria, i a l'aplicació de programes d'educació ambiental.
  
2. Les activitats poden portar-se a terme al llarg de tot l'any natural, i ha de cobrir obligatòriament almenys un mes, entre l'1 de juny i el 15 d'octubre.
  
Segona. Requisits dels beneficiaris
  
1. Podran ser beneficiaris de les ajudes recollides en aquestes bases les organitzacions i les entitats de voluntariat, segons la definició que d'estes fa la Llei 4/2001, de voluntariat, entre els fins de la qual figuren la defensa i la conservació de la natura i l'educació ambiental, o bé demostren una trajectòria consolidada en aquest camp, com també ajuntaments.
  
2. Les entitats o organitzacions han de reunir els requisits següents:
  
a) En el cas d'entitats i organitzacions estar legalment constituïts i inscrites en el Registre d'Entitats de Voluntariat de la Comunitat Valenciana.
  
b) Tindre el seu àmbit d'actuació, totalment o parcialment, a la Comunitat Valenciana.
  
c) Disposar de l'estructura suficient per a garantir el compliment dels objectius.
  
3. No podran obtindre la condició de beneficiari de les ajudes regulades en aquesta ordre les persones o les entitats en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
  
Tercera. Obligacions dels beneficiaris
  
1. Els beneficiaris de les ajudes han de:
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
  
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
  
c) Sotmetre's a les actuacions de comprovació, que l'òrgan concedent ha d'efectuar, com també qualssevol altres de comprovació i control financer que corresponen a la Intervenció General en relació amb les subvencions i les ajudes concedides, i aportar tota la informació que li siga requerida en l'exercici d'aquestes actuacions.
  
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant la Seguretat Social.
  
e) Acceptar que la Conselleria de Territori i Habitatge supervise les activitats, en especial l'exercida a través dels tècnics responsables, tècnics comarcals i agents mediambientals, a qui s'ha de comunicar de manera prèvia l'inici i la finalització de les activitats, per mitjà d'actes elaborades per a tal fi. Aquestes actes seran adjuntades a l'expedient, i és requisit previ a la percepció de la subvenció concedida.
  
f) Acceptar les normes fixades en aquesta convocatòria, així com aquelles que la Direcció General de Gestió del Medi Natural establisca per al seu desenvolupament i seguiment.
  
g) Nomenar un director tècnic del projecte, que es convertirà en interlocutor vàlid amb la Conselleria de Territori i Habitatge en tot allò relacionat amb el desenvolupament del projecte, i ha de comunicar per escrit aquest nomenament.
  
h) Comunicar per escrit les modificacions que es produïsquen en el desenvolupament del projecte subvencionat.
  
i) Presentar, una vegada acabades les activitats, una memòria que incloga la totalitat del projecte realitzat i els resultats aconseguits, estructurada en els apartats següents: presentació, descripció de les activitats, mitjans humans i materials emprats, pressupost final i avaluació global i impressions.
  
j) Qualsevol anunci, material imprés o publicació de l'activitat, com també qualsevol altre material de difusió utilitzat ha de comptar amb l'autorització prèvia de la Conselleria de Territori i Habitatge, fent constar en aquests, si és el cas, com també en les publicacions resultants dels treballs, que han sigut realitzats amb una subvenció d'aquesta conselleria.
  
k) Comunicar per escrit a la Conselleria de Territori i Habitatge l'obtenció de qualsevol altra ajuda o subvenció per a la mateixa finalitat, procedent de qualssevol altres administracions o ens públics.
  
l) Subscriure una pòlissa d'assegurances que garantisca la cobertura per danys i perjudicis i responsabilitat civil tant del personal voluntari, com de tercers que es puguen veure afectats per l'activitat. Aquesta condició tindrà caràcter previ a l'inici de l'activitat.
  
m) Les entitats acollides a les ajudes regulades per estes bases han d'establir normes internes de funcionament que no autoritzen la conducció de vehicles tot terreny a persones amb una antiguitat de permís de conduir igual o inferior a dos anys, llevat que aquestes hagen seguit un curs homologat de conducció d'aquest tipus de vehicles.
  
n) Acceptar les normes mínimes d'uniformitat que establisca la Conselleria de Territori i Habitatge, tant en vestimenta com en els logotipus dels vehicles que siguen finançats a càrrec de la present subvenció.
  
o) Les altres previstes en l'article 14 de la Llei 38/2003, de 17 de novembre, general de subvencions.
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Quarta. Activitats objecte de les ajudes
  
1. Serà objecte de les ajudes l'execució de projectes de voluntariat que puguen contribuir a la prevenció i la vigilància davant els incendis forestals per mitjà d'accions dirigides al control i la informació de visitants, al control del compliment de les distintes normatives aplicables, a la vigilància dissuasòria, i a l'aplicació de programes d'educació ambiental.
  
2. Per a la consecució de l'objecte de les ajudes, el beneficiari no pot realitzar subcontractació parcial o total del projecte subvencionat.
  
Cinquena. Despeses subvencionables
  
A l'efecte de la present ordre, es consideren despeses subvencionables les següents:
  
a) Despeses d'alimentació.
  
b) Transport, lloguer de vehicles, gasolina, dietes de desplaçament, etc.
  
c) Material fungible necessari per a la correcta realització del projecte.
  
d) Serveis, sempre que no represente una subcontractació parcial o total del projecte.
  
e) Despeses de personal. Import màxim el 10% del total concedit.
  
f) Despeses d'allotjament del personal voluntari.
  
Sisena. Quantia de les ajudes
  
1. Les subvencions poden finançar fins al 100% de l'execució del projecte d'activitats, l'ajuda màxima que s'ha de rebre per cada projecte és de 30.000 euros.
  
2. L'import de les subvencions regulades per la present ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat.
  
Setena. Sol·licituds i documentació
  
1. Les sol·licituds per a l'obtenció de les ajudes regulades en les presents bases es presentaran en imprés normalitzat, que s'adjunta com a annex i acompanyades de la documentació que a continuació s'indica:
  
a) Organitzacions i entitats, certificat de la seua inscripció en el Registre d'Entitats de Voluntariat de la Comunitat Valenciana.
  
b) En el cas de corporacions locals, acord adoptat pel ple o, si és el cas, per la Comissió de Govern quan acredite tindre aquesta facultat delegada, o per l'alcalde de la corporació amb la posterior ratificació del ple o de la comissió en el cas que tinga aquesta facultat delegada.
  
c) Els grups que no hagen participat en campanyes precedents, informe sobre les activitats realitzades per l'entitat a l'àrea de conservació de la natura i el voluntariat ambiental.
  
d) Memòria o projecte, amb els següents continguts mínims: títol, objectiu, àmbit d'actuació, nombre de persones voluntàries (total i diari), calendari detallat de l'activitat.
  
e) Pressupost desglossat segons els diferents blocs de despeses subvencionables recollides en la base cinquena, com també import sol·licitat que en cap cas podrà superar l'import màxim establit.
  
f) Fotocòpia compulsada del NIF o CIF de l'entitat sol·licitant.
  
g) Imprés d'alta a tercers per a pagaments de la Generalitat Valenciana, degudament segellat per l'entitat bancària i firmat per la persona amb capacitat de l'entitat sol·licitant (model 27510).
  
h) Declaració si és el cas, que acredite l'existència de sol·licitud o obtenció d'altres subvencions percebudes o reconegudes d'altres administracions públiques o de qualsevol entitat pública o privada, pel mateix concepte (model 27708).
  
i) Documentació acreditativa de trobar-se el sol·licitant al corrent o exempt de les seues obligacions tributàries i amb la seguretat social, en els termes establits en l'Ordre de 30 de maig de 1996, de la Conselleria d'Economia, Hisenda i Ocupació.
  
j) Declaració responsable acreditativa de no estar sotmés a les prohibicions per a obtindre la condició de beneficiari establides en l'article 13, apartat 2, de la Llei 38/2003, de 17 de novembre, general de subvencions.
  
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Territori i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o la dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
  
3. Quan la sol·licitud no reunisca els requisits establits en la present ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, es requerirà l'interessat perquè en un termini de 10 dies, esmene la falta o acompanye la documentació necessària amb indicació que si així no ho fera se li tindrà per desistit de la sol·licitud, prèvia resolució que ha de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i la instrucció del procediment, segons les bases reguladores.
  
4. Així mateix, es pot requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es referix la documentació administrativa.
  
Huitena. Lloc i termini de presentació
  
1. Els interessats poden presentar les sol·licituds al Registre General de la Conselleria de Territori i Habitatge al carrer de Francesc Cubells, núm. 7 de València, com també als serveis territorials d'aquesta situats a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
2. En cas d'enviament per correu certificat, la presentació de la documentació a l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desplegament del que establix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Territori i Habitatge.
  
3. El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.
  
Novena. Ordenació i instrucció del procediment
  
L'òrgan encarregat de l'ordenació i la instrucció del procediment serà la Direcció Territorial de la Conselleria de Territori i Habitatge, corresponent a la província de la Comunitat Valenciana on es porte a terme el projecte, que, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
  
Deu. Valoració i proposta de resolució
  
1. La concessió de les ajudes es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
  
2. La valoració de les sol·licituds presentades es realitzarà per una Comissió de Valoració, formada pel cap d'Àrea de Recursos Forestals i Conservació Ambiental, un representant de cada una de les direccions territorials de la Conselleria de Territori i Habitatge, un representant del Servei de Prevenció d'Incendis i Sanitat Forestal, que atesos els criteris i els requisits establits i d'acord amb la disponibilitat pressupostària, estendrà acta i formularà la proposta de resolució a l'òrgan concedent.
  
3. Es tindran en compte els següents criteris de valoració, conforme al següent ordre de prioritat:
  
a) Valoració de les activitats realitzades en anteriors convocatòries, de 0 a 20 punts.
  
b) Realització d'activitats a zones d'alt risc potencial d'incendis forestals, de 0 a 15 punts segons el risc.
  
c) Realització d'activitats a espais naturals protegits, 10 punts.
  
d) Superfície forestal protegida per l'activitat, de 0 a 10 punts.
  
e) El grau d'adequació entre la despesa prevista i els objectius perseguits pel projecte, de 0 a 10 punts.
  
f) Període i nombre de voluntaris, de 0 a 10 punts.
  
g) Experiència prèvia en activitats de voluntariat, suficientment documentada, de 0 a 5 punts.
  
h) L'obertura de l'activitat a persones alienes a l'entitat sol·licitant, i en especial la implantació del voluntariat a la zona d'actuació, de 0 a 10 punts.
  
i) Promoure activitats que faciliten la integració de persones amb minusvalidesa, física, psíquica o social, de 0 a 5 punts.
  
4. Seran exclosos aquells projectes en què es practique qualsevol política discriminatòria en la selecció dels seus participants.
  
5. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre podrà prorratejar entre els beneficiaris de la subvenció que troben superat un llindar mínim en la valoració. Aquest llindar serà fixat per la comissió avaluadora una vegada valorades totes les sol·licituds.
  
Onze. Resolució de la concessió de les ajudes
  
1. Correspon a la directora general de Gestió del Medi Natural dictar la resolució de la concessió de les distintes ajudes, per delegació del conseller de Territori i Habitatge conforme a la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
2. La resolució, que serà motivada i tindrà els efectes i contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Generalitat Valenciana, d'acord amb el que establix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
  
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució s'entendrà desestimada la sol·licitud en els termes previstos en l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
Dotze. Recursos
  
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, esgotant la via administrativa. Contra aquestes resolucions es pot interposar el recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Tretze. Règim de compatibilitat
  
Aquestes ajudes seran compatibles amb ajudes d'altres administracions públiques, o d'altres ens públics o privats. No obstant això, l'import de les ajudes regulades en la present ordre en cap cas podrà ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha de portar a terme el beneficiari.
  
Catorze. Pagament i justificació de les ajudes concedides
  
1. El procediment de pagament es realitzarà d'acord amb els terminis i requisits que establix la legislació vigent, per la qual cosa en cap moment s'entendrà que aquest té caràcter immediat. En qualsevol cas el procediment de pagament s'atindrà al que dispose la legislació aplicable en cada moment i en especial al que establix la llei de pressupostos corresponent per al voluntariat ambiental.
  
2. Amb caràcter general, per al cobrament de la subvenció, els beneficiaris poden presentar justificacions de les despeses efectuades per a la realització dels projectes subvencionats en la periodicitat que consideren oportuna i sempre en un percentatge mai inferior al 25% de total de la subvenció. En tot cas, i abans de l'1 de novembre de 2006, presentaran, per al cobrament de la subvenció, la sol·licitud de pagament dirigida a la Direcció Territorial de la Conselleria de Territori i Habitatge, corresponent a la província de la Comunitat Valenciana on es porte a terme el projecte, segons model d'instància que s'adjunta a aquesta ordre, adjuntant la memòria final de les activitats realitzades i els justificants de despesa de l'activitat conforme amb al que indica el punt 4.
  
3. Les persones jurídiques no exonerades del compliment del que establix l'Ordre de 30 de maig de 1996, de la Conselleria d'Economia i Hisenda, han d'adjuntar juntament amb la sol·licitud de pagament el certificat d'estar al corrent de les seues obligacions tributàries i amb la Seguretat Social.
  
4. La justificació de les despeses es realitzarà conforme amb els següents requeriments.
  
a) Tots els beneficiaris estan obligats a presentar la justificació de totes les despeses efectuades per a la realització dels projectes subvencionats fins a aconseguir, almenys, l'import total del cost subvencionable.
  
b) Les dietes d'alimentació poden ser justificades per alguna de les formes següents:
  
b.1. Presentant les factures o tiquets dels establiments on s'haja efectuat el servei de restauració, identificant clarament el nombre de persones ateses, el preu unitari i la data. No poden ser acumulats serveis efectuats en un termini superior d'un mes.
  
b.2. Per mitjà de la indemnització econòmica corresponent a cada voluntari, s'adjunta el full de despeses desglossat i firmat pel perceptor.
  
b.3. Per la presentació de factures de compra de comestibles, en qualsevol cas i siga quin siga l'import, ha d'haver-hi identificació clara del destinatari. No s'admetran tiquets de compra que no estiguen avalats per la seua corresponent factura.
  
Les opcions anteriors són incompatibles per a un mateix període. En cap cas podran superar-se, en despeses d'alimentació, els 18,00 euros/persona/dia.
  
c) Les despeses en combustibles, prestació de serveis, lloguer de cotxes, etc. es justificaran presentant factures amb el rebut corresponent dels establiments que hagen realitzat la prestació.
  
d) No es podran presentar factures que agrupen serveis prestats en terminis superiors al mes.
  
e) No són vàlids els lloguers de vehicles entre particulars.
  
f) Les despeses de locomoció es proposaran segons els dies efectius d'activitat.
  
g) Les compensacions per utilització de vehicles propis es realitzaran per mitjà del full de ruta corresponent firmat pel perceptor. Es fixa de manera general en 0,15 euros/km en el cas de turismes, i en 0,05 euros/km per a motocicletes, les quantitats màximes que s'han de percebre, aquestes quantitats s'actualitzaran de manera automàtica en el cas de ser inferiors al que fixe la normativa reguladora per a la percepció d'indemnitzacions per desplaçament del personal de la Generalitat Valenciana. En aquest cas no podran presentar-se per al mateix vehicle despeses de gasolina o manteniment.
  
h) Les despeses de personal es justificaran per mitjà de còpia compulsada del contracte i de les nòmines firmades per les persones que hagen treballat directament en els projectes subvencionats, com també els justificants corresponents de les cotitzacions de la Seguretat Social i de l'ingrés en la Delegació d'Hisenda de les quantitats retingudes corresponents a l'IRPF.
  
i) El règim de becaris s'atindrà al que establix la legislació vigent sobre aquesta modalitat, i ha d'acreditar documentalment en qualsevol cas la publicitat de la seua convocatòria, i el caràcter formatiu per al perceptor.
  
j) Fins al 5% del total de subvencionat pot considerar-se com a despeses de difícil justificació.
  
k) En qualsevol documentació relacionada amb vehicles, incloses les factures, s'ha d'indicar la matrícula d'aquest, juntament amb el full de ruta a què s'assigne la despesa.
  
l) Seran objecte d'aprovació prèvia per part de la Conselleria Territori i Habitatge les despeses següents en: publicacions, material imprés, formació i material de comunicacions.
  
m) Pel que fa a les present base s'entén per material fungible aquell que tinga una vida útil semblant a la d'execució del projecte.
  
n) Tota la documentació justificativa es presentarà acompanyada de la seua relació detallada conforme al model annex, agrupada segons els diferents mòduls subvencionables. En el cas que els justificants no siguen presentats juntament amb la memòria final d'activitats, s'ha d'adjuntar full aclaridor de cada una de les partides. No serà admesa aquella documentació que incomplisca els requisits assenyalats.
  
o) Aquelles entitats que estiguen subvencionades en dos o més projectes han de presentar tota la documentació justificativa diferenciada per a cada un d'aquests. En el cas de despeses globals s'han d'indicar els percentatges assignats a cada projecte.
  
Quinze. Pèrdua o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
  
2. Igualment, si el beneficiari incomplix els requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a l'efecte, com també la concurrència d'altres causes recollides en l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
  
4. La resolució corresponent serà dictada per la directora general de Gestió del Medi Natural per delegació del conseller de Territori i Habitatge conforme al que establix la disposició final segona de la present ordre.
  
Setze. Del reintegrament de les ajudes
  
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions.
  
Dèsset. Altres
  
1. La Conselleria de Territori i Habitatge establirà els mòduls mínims de formació que han de complir tots els participants. Així mateix establirà mitjans de suport tècnic que faciliten la gestió i la realització del projecte.
  
2. Tot el personal voluntari rebrà acreditació de la seua condició, com també el certificat exprés, una vegada finalitzada l'activitat, de la seua participació en aquesta. Igualment, la Conselleria articularà la norma per a establir una uniformitat en la vestimenta que han d'utilitzar els voluntaris en l'exercici de la seua activitat.
  
3. La Conselleria de Territori i Habitatge pot cedir temporalment en ús, dins de les seues disponibilitats el material que es considere oportú per a la correcta realització de les activitats.
  
4. Les direccions territorials de la Conselleria de Territori i Habitatge nomenaran un responsable tècnic del desenvolupament del programa de voluntariat ambiental a la província.
  
Díhuit. Règim d'infraccions i sancions
  
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.
  
ANNEX IV
  
Bases per a la concessió de primes compensatòries per al control del past i el matoll a àrees tallafocs de la Comunitat Valenciana i bovalars de la província de Castelló
  
Primera. Objecte i àmbit d'actuació
  
1. Les primes es destinaran a compensar els productors pels sobrecostos d'explotació derivats d'un pasturatge controlat capaç d'exercir un control del past i el matoll als terrenys compresos dins de l'àmbit d'aplicació de la present ordre.
  
2. Seran objecte de prima compensatòria l'elaboració i l'execució de plans d'aprofitament de pastos a terrenys compresos dins de l'àmbit d'aplicació de les presents bases, quan aquests cobrisquen les següents condicions generals:
  
a) Mantindre un mínim de 130 dies de pasturatge al llarg de l'any, concentrats en els períodes següents:
  
- Mínim de 100 dies entre l'1 de gener i el 31 de maig.
  
- Mínim de 30 dies entre l'1 d'octubre i el 15 de novembre.
  
b) Mantindre un mínim de càrrega ramadera que per als diferents tipus s'establix en:
  
 Càrregues mitjanes
  
 per als períodes establits Càrregues instantànies
  
Boví 1 cap/ha 4 caps /ha
  
Caprí 3 caps/ha 12 caps/ha
  
Oví 5 caps/ha 20 caps/ha
  
Segons les càrregues efectives la meteorologia de l'any i les característiques agrològiques dels sòls, la comissió avaluadora, definida en la base setena, podrà modificar de forma motivada aquestes condicions generals.
  
3. L'àmbit d'aplicació d'aquestes ajudes és:
  
a) Àrees tallafocs existents i futures de la Comunitat Valenciana, executades tant a forests públiques com a forests de particulars, que requerisquen un manteniment dels desbrossaments previs realitzats sobre la vegetació. En el cas de pasturatge amb ramat boví, el fet que les àrees tallafocs disposen de desbrossaments previs no serà condició exigible.
  
b) Forests bovalars de la província de Castelló.
  
Segona. Requisits dels beneficiaris
  
1. Podran ser beneficiaris d'aquest règim de primes compensatòries els «productors de caps d'oví, caprí o boví» que, disposen de drets de pastos sobre terrenys afectats per «àrees tallafocs» de la Comunitat Valenciana o bovalars de la província de Castelló, i elaboren i executen plans d'aprofitament de pastos sobre aquests terrenys d'acord amb les condicions establides en les presents bases.
  
A l'efecte de les presents bases s'entendrà per:
  
«Productor de caps d'oví, caprí o boví», d'ara en endavant productor, aquella persona física o jurídica, que assumisca de forma permanent els riscos i l'organització de la cria d'almenys, cent ovelles o cabres o quinze animals d'espècie bovina, amb l'excepció dels següents casos particulars.
  
a) En el cas que, en una mateixa explotació la propietat del ramat estiga dividida entre dos o més persones físiques o jurídiques que no constituïsquen, no obstant això, agrupació de productors, es considerarà productor, a l'efecte de la present ordre, la persona que s'ocupe, en major grau, del pasturatge, cura, manteniment i cria fins a l'engreixament del ramat.
  
b) En els casos que el seu propietari cedisca en règim de pensió el bestiar o de contractes de parceria, el cessionari serà considerat productor a l'efecte de la present ordre, sempre que siga la persona física o jurídica qui s'ocupe del seu pasturatge, cura, manteniment i cria fins a l'engreixament.
  
«Àrees tallafocs», aquelles estructures més o menys lineals que, una vegada desbrossat el matoll i en forma de devesa, si és el cas l'arbratge, compartimenten els terrenys forestals i possibiliten una millor extinció de possibles incendis forestals.
  
2. No podran obtindre la condició de beneficiari de les ajudes regulades en aquesta ordre les persones o entitats en els quals concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
  
Tercera. Obligacions dels beneficiaris
  
1. Els beneficiaris de les ajudes han de:
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
  
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
  
c) Sotmetre's a les actuacions de comprovació que s'han de portar a terme per l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que li siga requerida en l'exercici d'aquestes actuacions.
  
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant la Seguretat Social.
  
e) En el cas de bestiar oví o caprí, el control de bestiar que garantisca el compliment de les condicions establides es realitzarà per mitjà de pastor amb els següents màxims: 500 caps ovins per pastor i 400 caps caprins per pastor.
  
f) En el cas de ramat boví, el control del ramat es realitzarà necessàriament per mitjà de closes mòbils que garantisquen la impossibilitat d'eixida del ramat fora de l'àrea cercada, com també les càrregues instantànies exigibles.
  
g) Comunicar, en qualsevol moment de la vigència de l'expedient, altres primes sol·licitades o concedides pel mateix pla d'aprofitaments.
  
h) Facilitar tota la informació que sobre l'execució del pla d'aprofitaments li sol·licite la Conselleria de Territori i Habitatge, a fi de poder realitzar un seguiment tècnic de les activitats i el seu efecte sobre la vegetació.
  
i) Fer constar en tota informació o documentació pròpia de l'activitat que aquesta la subvenciona la Conselleria de Territori i Habitatge.
  
j) Als paratges naturals s'han de tindre en compte les directrius dels plans d'ús i gestió d'aquests, o normativa equivalent, i és necessari per a l'aprovació de l'expedient un dictamen favorable de l'organisme rector d'aquest, que sol·licitarà la comissió avaluadora.
  
k) Les altres previstes en l'article 14 de la Llei 38/2003, de 17 de novembre, general de subvencions.
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Quarta. Activitats objecte de les ajudes
  
El pasturatge intensiu controlat a àrees tallafocs de la Comunitat Valenciana i bovalars de la província de Castelló, realitzat d'acord amb els períodes i càrregues establits en la base primera.
  
Cinquena. Quantia de les ajudes
  
L'import de les primes compensatòries per hectàrea tractada per mitjà de pasturatge controlat intensiu s'establix en:
  
 Oví i caprí Boví
  
 (euro) (euro)
  
Prima base 21,90 21,90
  
Increment de la prima base quan
  
l'aprofitament de pastos requerisca
  
trasllats periòdics de tanques mòbils
  
destinades a descansadors de bestiar 2,30
  
Increment de la prima base per trasllat
  
periòdic de closes quan el control del
  
pasturatge es realitze per mitjà d'aquestes 8,50
  
Increment de la prima base quan per
  
absència d'aigua a la zona de pasturatge
  
se'n requerisca el subministrament extern 18,80 31,30
  
Sisena. Sol·licituds i documentació
  
1. Les sol·licituds per a l'obtenció de les ajudes regulades en les presents bases es presentaran en imprés normalitzat, que s'adjunta com a annex i acompanyades de la documentació que a continuació s'indica:
  
a) Documentació acreditativa de la identificació del sol·licitant:
  
a.1. Persones físiques:
  
- Fotocòpia compulsada del NIF per als nacionals.
  
- Fotocòpia compulsada de la targeta de resident per als estrangers.
  
a.2. Persones jurídiques o agrupació de persones físiques:
  
- Còpia compulsada del CIF.
  
- Còpia compulsada dels estatuts de l'entitat o l'escriptura de constitució o qualsevol altre document admissible en dret que ho acredite i còpia de poders que acrediten la representació.
  
- Certificació de l'acta on conste l'acord de sol·licitar les primes i el nomenament del representant de l'entitat per a efectuar la gestió.
  
b) Fotocòpia compulsada de la cartilla ramadera o del llibre d'explotació ramadera actualitzat.
  
c) Document admissible en dret que acredite el dret d'ús de pastos sobre els terrenys per als quals se sol·licita la prima i durant el període per al qual se sol·licita.
  
d) Pla d'aprofitament dels pastos que contindrà els apartats següents:
  
- Localització dels terrenys i superfícies que s'han de tractar.
  
- Estat de la vegetació.
  
- Nombre i tipus de caps i càrregues ramaderes.
  
- Sistema de pasturatge (tanques mòbils, pastor, etc.).
  
- Pla de rotació per trams o rodals.
  
- Instal·lacions i mitjans complementaris si és el cas (descansadors, closes per al control del pasturatge, subministrament d'aigua, etc.)
  
- Calendari aproximat de dies i períodes de pasturatge.
  
e) Imprés d'alta de tercers per a pagaments de la Generalitat Valenciana degudament segellat per l'entitat bancària i firmat pel sol·licitant (model 27732).
  
f) Documentació acreditativa de trobar-se el sol·licitant al corrent o exempt de les seues obligacions tributàries i amb la seguretat social, en els termes establits en l'Ordre de 30 de maig de 1996, de la Conselleria d'Economia, Hisenda i Ocupació.
  
g) Declaració responsable acreditativa de no estar sotmés a les prohibicions per a obtindre la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
  
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Territori i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
  
3. Quan la sol·licitud no reunisca els requisits establits en la present ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, es requerirà l'interessat perquè en un termini de 10 dies, esmene la falta o acompanye la documentació necessària amb indicació que si així no ho fera se li tindrà per desistit de la sol·licitud, prèvia resolució que ha de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i la instrucció del procediment, segons les bases reguladores.
  
4. Així mateix, es pot requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es referix la documentació administrativa.
  
Setena. Lloc i termini de presentació
  
1. Els interessats poden presentar les sol·licituds al Registre General de la Conselleria de Territori i Habitatge al carrer de Francesc Cubells, núm. 7 de València, com també als serveis territorials d'aquesta situats a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
2. En cas d'enviament per correu certificat, la presentació de la documentació a l'oficina de correus corresponent ha de fer-se d'acord amb el que disposa l'article 39 del Reial decret 1.829/1999, de 31 de desembre, pel qual s'aprova el Reglament pel qual es regula la prestació dels serveis postals, en desplegament del que establix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Territori i Habitatge.
  
3. El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.
  
Huitena. Ordenació i instrucció del procediment
  
L'òrgan encarregat de l'ordenació i la instrucció del procediment serà la Direcció Territorial de la Conselleria de Territori i Habitatge, corresponent a la província de la Comunitat Valenciana on s'exerceix el pasturatge, que, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
  
Novena. Valoració i proposta de resolució
  
1. La concessió de les ajudes es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
  
2. La valoració de les sol·licituds presentades es realitzarà per una Comissió de Valoració, formada pel cap d'Àrea de Recursos Forestals i Conservació Ambiental, un representant de cada una de les direccions territorials de la Conselleria de Territori i Habitatge, un representant del Servei de Prevenció d'Incendis i Sanitat Forestal, que atesos els criteris i els requisits establits i d'acord amb la disponibilitat pressupostària, estendrà acta i formularà la proposta de resolució a l'òrgan concedent.
  
3. Es tindran en compte els següents criteris de valoració, conforme a la baremació següent:
  
a) Valoració de les activitats realitzades en anteriors convocatòries. 0 - 40 punts.
  
b) Realització de l'actuació a zones afectades, totalment o parcialment, per una declaració com a zona d'actuació urgent per a la seua defensa enfront del risc d'incendis forestals. 0 - 30 punts
  
c) Prioritats d'actuació establides en el Pla de selvicultura preventiva de la Comunitat Valenciana, elaborat per la Conselleria de Territori i Habitatge. 0 - 30 punts.
  
4. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre pot prorratejar entre els beneficiaris de la subvenció que troben superat un llindar mínim en la valoració. Aquest llindar serà fixat per la comissió avaluadora una vegada valorades totes les sol·licituds.
  
Deu. Resolució de la concessió de les ajudes
  
1. Correspon a la directora general de Gestió del Medi Natural dictar la resolució de la concessió de les distintes ajudes, per delegació del conseller de Territori i Habitatge conforme a la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
2. La resolució, que serà motivada i tindrà els efectes i el contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Generalitat Valenciana, d'acord amb el que establix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
  
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució s'entendrà desestimada la sol·licitud en els termes previstos en l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
Onze. Recursos
  
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, esgotant la via administrativa. Contra aquestes resolucions es pot interposar el recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Dotze. Règim de compatibilitat
  
Les primes regulades per aquestes bases seran incompatibles amb les establides en altres mesures agroambientals amb un objecte semblant.
  
Tretze. Pagament i justificació de les ajudes concedides
  
1. Per al pagament de les primes s'aplicarà el règim següent:
  
- El 70% de la prima anual una vegada complit el que s'ha convingut durant el període comprés entre l'1 de gener i el 31 de maig.
  
- El 30% restant de la prima anual una vegada complit el que s'ha convingut durant el període comprés entre l'1 d'octubre i el 15 de novembre.
  
2. La justificació de les primes compensatòries es realitzarà per mitjà de controls, inspeccions i els seus corresponents certificats, que els serveis tècnics de la Conselleria de Territori i Habitatge han de realitzar i per garantir el compliment del pla d'aprofitament prèviament aprovat.
  
3. El compliment de les obligacions recollides en cada un dels plans d'aprofitament seran certificats pels serveis tècnics per a cada un dels períodes recollits en la base novena.
  
4. Les persones físiques o jurídiques no exonerades del compliment del que estableix l'Orde de 30 de maig de 1996, de la Conselleria d'Economia i Hisenda, junt amb la sol·licitud de cobrament anual hauran d'adjuntar certificació vigent d'estar al corrent de les seus obligacions tributàries i amb la Seguretat Social.
  
Catorze. Pèrdua o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
  
2. Igualment, si el beneficiari incompleix els requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a l'efecte, com també la concurrència d'altres causes recollides en l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
  
3. Es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
  
4. La resolució corresponent serà dictada per la directora general de Gestió del Medi Natural per delegació del conseller de Territori i Habitatge conforme al que establix la disposició final segona de la present ordre.
  
Quinze. Del reintegrament de les ajudes
  
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions.
  
Setze. Règim d'infraccions i sancions
  
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.
  
ANNEX V
  
Bases de les ajudes destinades a la creació i al manteniment d'infraestructures de prevenció d'incendis forestals
  
Primera. Objecte i àmbit d'actuació
  
1. Serà objecte de subvenció l'execució i el manteniment d'infraestructures de prevenció d'incendis forestals, com també la redacció de plans locals de prevenció d'incendis forestals.
  
2. L'àmbit d'actuació de les ajudes regulades per aquestes bases seran els terrenys forestals de la Comunitat Valenciana i una franja de seguretat de 500 metres al voltant d'aquests. D'aquest àmbit d'actuació, excepte pel que fa a la redacció de plans de prevenció d'incendis forestals, queden exclosos els terrenys forestals gestionats directament per la Generalitat Valenciana.
  
Segona. Requisits dels beneficiaris
  
1. De manera general podran ser beneficiaris d'aquestes ajudes les persones físiques o jurídiques titulars de drets de propietat, d'ús i gaudi legalment reconeguts de terrenys de titularitat pública o privada inclosos en l'àmbit de les actuacions subvencionables incloses en la base primera.
  
2. Igualment podran ser beneficiaris agrupacions legalment constituïdes de persones físiques o jurídiques que complisquen els requisits inclosos en el paràgraf anterior.
  
Les persones físiques o jurídiques titulars de terrenys de titularitat privada podran autoritzar a entitats locals la utilització dels seus terrenys per als fins previstos en les presents bases. Aquesta autorització permetrà les entitats locals ser beneficiàries de les línies d'ajudes regulades en les presents bases.
  
3. Per a ser beneficiari de les ajudes per a la redacció de plans locals de prevenció d'incendis forestals, no serà necessària l'acreditació de drets de propietat, i seran els seus ajuntaments els possibles beneficiaris.
  
4. No podran obtindre la condició de beneficiari de les ajudes regulades en aquesta ordre les persones o entitats en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
  
Tercera. Obligacions dels beneficiaris
  
1. Els beneficiaris de les ajudes han de:
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
  
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
  
c) Sotmetre's a les actuacions de comprovació, que l'òrgan concedent ha d'efectuar, com també qualssevol altres de comprovació i control financer que corresponen a la Intervenció General en relació amb les subvencions i les ajudes concedides, i aportar tota la informació que li siga requerida en l'exercici de les dites actuacions.
  
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant la Seguretat Social.
  
e) Realitzar els treballs objecte d'aquestes ajudes d'acord amb les normes tècniques que s'adjunten en l'annex d'aquesta ordre.
  
f) Realitzar els treballs objecte d'aquesta ajuda en el període comprés entre la publicació en el DOGV de la resolució aprovatòria i el dia 10 de novembre de l'any per al qual es va sol·licitar l'ajuda.
  
No obstant això, el sol·licitant pot iniciar els treballs inclosos en l'expedient d'ajudes, a partir de l'1 de gener de l'any en què es resolga aquest expedient i amb anterioritat a la resolució d'aquestes. En aquest cas serà preceptiu l'informe del personal tècnic de la Conselleria de Territori i Habitatge, en el qual s'acredite la data d'inici dels treballs, per la qual cosa l'interessat ha de comunicar la data d'inici d'aquests treballs amb una antelació mínima de 15 dies, per mitjà d'escrit dirigit al director territorial de la Conselleria de Territori i Habitatge, a l'efecte que s'emeta el corresponent informe.
  
En qualsevol cas la iniciació dels treballs amb anterioritat a la resolució de les ajudes, no generarà en cap cas compromís o cap prioritat per a la concessió d'aquestes. Amb caràcter excepcional i per causa degudament justificada es podrà concedir pròrroga en el termini d'execució, i és necessari per a això que aquesta siga sol·licitada per mitjà d'escrit dirigit al director territorial de la Conselleria de Territori i Habitatge, amb una antelació mínima de 15 dies sobre la data de finalització del període d'execució.
  
g) Comunicar, en qualsevol moment de la vigència de l'expedient, altres ajudes públiques sol·licitades, o concedides per al mateix objecte.
  
h) Fer constar en tota la informació o la documentació pròpia de l'activitat que aquesta està subvencionada per la Conselleria de Territori i Habitatge.
  
i) Complir en tot moment la normativa ambiental i territorial corresponent a cada tipus d'obra i àmbit territorial. Es tindrà especial atenció a la corresponent a espais naturals protegits.
  
j) Les altres previstes en l'article 14 de la Llei 38/2003, de 17 de novembre, general de subvencions.
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Quarta. Activitats objecte de les ajudes
  
1. Serà objecte de subvenció l'execució i el manteniment d'infraestructures de prevenció d'incendis forestals, com també la redacció de plans locals de prevenció d'incendis forestals, i en concret:
  
a) Obertura d'àrees tallafocs.
  
b) Manteniment d'àrees tallafocs.
  
c) Millora de pistes forestals.
  
d) Construcció de pistes forestals.
  
e) Construcció de depòsits d'aigua aptes per a la prevenció d'incendis forestals.
  
f) Adaptació i millora de depòsits d'aigua per a la prevenció d'incendis forestals.
  
g) Instal·lació de hidrants per a la prevenció d'incendis forestals.
  
h) Manteniment per mitjà del conreu de camps de cultiu com a zones de discontinuïtat a masses forestals.
  
i) Obertura d'àrees tallafocs perimetrals a zones d'ús públic i habitades.
  
j) Manteniment d'àrees tallafocs perimetrals a zones d'ús públic i habitades.
  
k) Construcció de cremadors.
  
l) Plans locals de prevenció d'incendis forestals.
  
2. Per a la consecució de l'objecte de les ajudes, el beneficiari pot subcontractar fins al 100 per cent de les activitats subvencionades. En tot cas, la subcontractació es realitzarà conforme amb el que establix l'article 29 de la Llei general de subvencions.
  
Cinquena. Despeses subvencionables
  
A l'efecte de les presents bases reguladores, es consideren despeses subvencionables les següents:
  
a) Despeses de mà d'obra.
  
b) Despeses de transport.
  
c) Maquinària.
  
d) Materials.
  
e) Obra parcial o completa.
  
f) Consultoria.
  
g) Altres despeses.
  
Sisena. Quantia de les ajudes
  
1. Les subvencions podren finançar fins al 100% dels treballs realitzats, i l'ajuda màxima que s'ha de rebre per sol·licitant és de 30.000 euros.
  
2. Els preus unitaris màxims subvencionables, com també els imports màxims subvencionables per a cada tipus d'actuació s'han fixat en:
  
3. L'import de les subvencions regulades per la present ordre en cap cas podrà ser de tal quantia que supere el cost de l'activitat.
  
Setena. Sol·licituds i documentació
  
1. Totes les actuacions objecte d'ajudes que proposa el sol·licitant, en una o diverses propietats, s'agruparan en una única sol·licitud, no pot superar la subvenció sol·licitada, per al conjunt d'aquestes, el límit econòmic referit en la base setena. Així mateix no s'admetrà a tràmit més d'una sol·licitud sobre una mateixa propietat.
  
2. Les sol·licituds per a l'obtenció de les ajudes regulades en les presents bases es presentaran en imprés normalitzat, que s'adjunta com a annex i acompanyades de la documentació que a continuació s'indica:
  
a) Documentació acreditativa de la identificació del sol·licitant:
  
a.1. Persones físiques:
  
- Fotocòpia compulsada del NIF per als nacionals.
  
- Fotocòpia compulsada de la targeta de resident per als estrangers.
  
a.2. Persones jurídiques o agrupació de persones físiques:
  
- Còpia compulsada del CIF.
  
- Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite i còpia de poders que acrediten la representació.
  
- Certificat de l'acta on conste l'acord de sol·licitar les ajudes i el nomenament del representant de l'entitat per a efectuar-ne la gestió.
  
- En el cas d'entitats locals l'acord adoptat pel ple o, si és el cas, per la Comissió de Govern quan acredite tindre aquesta facultat delegada, o per l'alcalde de la corporació amb la posterior ratificació del ple o de la comissió en el cas que tinga aquesta facultat delegada, amb anterioritat a la resolució de les ajudes.
  
b) Acreditació de complir els requisits per a ser beneficiari:
  
- Si és el cas, documents acreditatius de la titularitat de drets de propietat, d'ús i gaudi, consistents en escriptura pública registrada, certificat registral o per mitjà de qualsevol altra forma vàlida en dret.
  
- En cas d'autorització de propietari de titularitat privada a entitat local, ha de presentar-se aquesta. A més, aquest propietari ha de presentar la declaració jurada de no haver sol·licitat la mateixa ajuda.
  
c) Memòria valorada dels treballs que s'han de realitzar, que contindrà els apartats següents:
  
- Descripció de la finca amb la seua localització a escala 1:10.000, assenyalant la localització precisa dels treballs.
  
- Plànol cadastral amb les parcel·les afectades.
  
- Descripció detallada dels treballs que s'han de realitzar, i indicar a través d'un programa d'actuació la relació d'obres i treballs que s'han de portar a terme i que garantisquen l'execució d'aquestes en l'exercici per al qual es concedix la subvenció.
  
- Pressupost desglossat, on s'expresse i justifique el cost de distints treballs per als quals se sol·licita l'ajuda a través de l'expressió dels preus unitaris de les unitats d'obra que s'han de realitzar.
  
- En el cas de sol·licituds per a la redacció de plans locals de prevenció únicament es requerix la presentació de desglossat i la memòria tècnica dels treballs de consultoria que s'han de portar a terme.
  
d) En el cas de sol·licitar treballs d'obertura de pistes forestals, s'ha d'adjuntar a la sol·licitud la declaració d'impacte positiva dels treballs previstos.
  
e) Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, (model 27817).
  
f) Documentació acreditativa de trobar-se el sol·licitant al corrent o exempt de les seues obligacions tributàries i amb la seguretat social, en els termes establits en l'Ordre de 30 de maig de 1996, de la Conselleria d'Economia, Hisenda i Ocupació.
  
g) Declaració responsable acreditativa de no estar sotmés a les prohibicions per a obtindre la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
  
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Territori i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
  
3. Quan la sol·licitud no reunisca els requisits establits en la present ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, es requerirà la persona interessada perquè en un termini de 10 dies, esmene la falta o acompanye la documentació necessària amb indicació que si així no ho fera se li tindrà per desistit de la sol·licitud, prèvia resolució que ha de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i la instrucció del procediments, segons les bases reguladores.
  
4. Així mateix, es podrà requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es referix la documentació administrativa.
  
Huitena. Lloc i termini de presentació
  
1. Els interessats poden presentar les sol·licituds al Registre General de la Conselleria de Territori i Habitatge al carrer de Francesc Cubells, núm. 7 de València, com també als serveis territorials d'aquesta situats a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
2. En cas d'enviament per correu certificat, la presentació de la documentació a l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desplegament del que establix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Territori i Habitatge.
  
3. El termini de presentació de sol·licituds serà d'un mes comptador des de l'endemà de la publicació d'aquesta orde en el Diari Oficial de la Generalitat Valenciana.
  
Novena. Ordenació i instrucció del procediment
  
L'òrgan encarregat de l'ordenació i la instrucció del procediment serà la Direcció Territorial de la Conselleria de Territori i Habitatge, corresponent a la província de la Comunitat Valenciana on es porten a terme els treballs, que, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
  
Deu. Valoració i proposta de resolució
  
1. La concessió de les ajudes es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 5.
  
2. Amb caràcter previ a la valoració dels expedients, un tècnic forestal de la Conselleria de Territori i Habitatge emetrà informe de viabilitat dels treballs per a l'execució de la qual se sol·licita l'ajuda.
  
3. La valoració de les sol·licituds presentades es realitzarà per una Comissió de Valoració, formada pel cap d'Àrea de Recursos Forestals i Conservació Ambiental, un representant de cada una de les direccions territorials de la Conselleria de Territori i Habitatge, un representant del Servei de Prevenció d'Incendis i Sanitat Forestal, que atesos els criteris i requisits establits i d'acord amb la disponibilitat pressupostària, estendrà acta i formularà la proposta de resolució a l'òrgan concedent.
  
4. De forma prèvia, els treballs per a l'execució dels quals se sol·licita l'ajuda que tinguen informe de viabilitat negatiu, una vegada ratificat aquest per la comissió avaluadora, quedaran rebutjats i no es valoraran.
  
5. Es tindran en compte els següents criteris de valoració, i conforme a la baremació següent:
  
CRITERI PUNTS
  
Terrenys inclosos en l'àmbit d'un espai natural
  
protegit o a l'àrea de protecció d'impactes d'aquest. 0 o 2
  
Potencialitat de la vegetació forestal d'àrea on
  
se sol·licita l'ajuda en relació amb la recàrrega
  
d'aqüífers, amb la protecció davant el risc
  
d'inundacions, amb la protecció del sòl i la
  
defensa davant fenòmens erosius. 0 a 2
  
Prioritat d'actuació per a la prevenció d'incendis forestals. 0 a 2
  
Treballs inclosos en plans o projectes de
  
prevenció d'incendis forestals promoguts per
  
la Generalitat Valenciana. 0 o 2
  
Distància a terreny forestal (Actuacions e, f, g, h i k).
  
0 a 500 metres 1
  
> 500 metres 0
  
Interés i qualitat de les actuacions proposades. 0 a 2
  
A fi de poder enfrontar de forma homogènia la puntuació obtinguda pels diferents tipus de treball, la puntuació total obtinguda per als treballs del tipus e, f, g, h i k es multiplicarà per un coeficient de minoració de 0,91.
  
6. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre podrà prorratejar entre els beneficiaris de la subvenció que troben superat un límit mínim en la valoració. Aquest llindar serà fixat per la comissió avaluadora una vegada valorades totes les sol·licituds.
  
Onze. Resolució de la concessió de les ajudes
  
1. Correspon a la directora general de Gestió del Medi Natural dictar la resolució de la concessió de les distintes ajudes, per delegació del conseller de Territori i Habitatge conforme a la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
2. La resolució, que serà motivada i tindrà els efectes i contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Generalitat Valenciana, d'acord amb el que establix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
  
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució s'entendrà desestimada la sol·licitud en els termes previstos en l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
Dotze. Recursos
  
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, esgotant la via administrativa. Contra aquestes resolucions es pot interposar el recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Tretze. Règim de compatibilitat
  
Les ajudes regulades en la present ordre no són compatibles amb altres ajudes de la Generalitat, altres administracions públiques, o d'altres ens públics o privats, que tinguen la mateixa finalitat.
  
Catorze. Pagament i justificació de les ajudes concedides
  
1. Per al cobrament de la subvenció, el beneficiari, una vegada finalitzats els treballs, ha de presentar, abans del 15 de novembre de 2006, la sol·licitud de pagament dirigida a la Direcció Territorial de la Conselleria de Territori i Habitatge, corresponent a la província de la Comunitat Valenciana on es porten a terme els treballs, segons el model d'instància que s'adjunta a aquestes bases i s'adjunta la memòria final de les activitats realitzades i els justificants de despesa de l'activitat conforme amb el que ha recollit el punt 3.
  
2. Les persones jurídiques no exonerades del compliment del que establix l'Ordre de 30 de maig de 1996, de la Conselleria d'Economia i Hisenda, han d'adjuntar juntament amb la sol·licitud del pagament el certificat d'estar al corrent de les seues obligacions tributàries i amb la Seguretat Social.
  
3. La justificació de les despeses es realitzarà conforme amb els requeriments següents:
  
a) Amb caràcter general, per mitjà de la presentació de factures originals o còpia compulsada, amb el seu justificant de pagament o document acreditatiu d'aquest referent a totes les despeses efectuades d'acord amb el programa subvencionat. En tot cas, les factures han de presentar-se en original per a procedir al segellament a la Direcció Territorial de la Conselleria de Territori i Habitatge que corresponga. En cap cas pot ser objecte de subvenció l'impost sobre el valor afegit recuperable pel beneficiari.
  
b) La despesa de la mà d'obra fixa o assalariada s'acreditarà documentalment per mitjà de nòmina o factura firmada pels treballadors, on conste el NIF d'aquests.
  
c) La despesa de mà d'obra pròpia, s'entén com a tal la de la persona titular i la dels membres majors d'edat de la unitat familiar inclosos en la cartilla de la Seguretat Social o en la d'autònoms.
  
Per a justificar la despesa de mà d'obra pròpia el beneficiari ha d'acompanyar la declaració jurada on s'especifiquen les despeses justificades per aquest concepte, segons el model que s'adjunta. El preu unitari màxim justificable de la mà d'obra pròpia serà de 62,60 euros per jornada de treball.
  
d) La utilització de maquinària pròpia es justificarà així mateix per mitjà de declaració jurada del beneficiari on s'especifiquen les despeses justificades per aquest concepte, segons model que s'adjunta i s'acompanyarà fotocòpia compulsada del rebut de pagament de l'impost de circulació referit a l'últim període impositiu o, en cas de no estar subjecte a aquest impost, còpia cotejada de document acreditatiu de la propietat. El preu màxim que s'ha de justificar per l'ús de la maquinària pròpia serà la següent:
  
U. Descripció maquinària (sense mà d'obra) euro/hora
  
H Tractor de rodes 51/70 CV 22,09
  
H Tractor de rodes 71/100 CV 23,03
  
H Tractor de rodes 101/130 CV 25,99
  
H Tractor eruga 51/70 CV 24,17
  
H Tractor eruga 71/100 CV 30,86
  
H Tractor eruga 101/130 CV 35,08
  
H Remolc lleuger càrrega màxima 750 kg 0,60
  
H Remolc basculant de capacitat 6 t 1,86
  
H Estelladora o empacadora 3,41
  
H Motoserra 1,87
  
H Motodesbrossadora 1,87
  
H Aclotadora 3,56
  
H Podadora 5,13
  
H Plantadora 5,31
  
e) Les entitats locals justificaran les despeses per mitjà de certificat del secretari de l'aprovació de la despesa per la Comissió de Govern o ple de l'ajuntament i de la intervenció del pagament realitzat.
  
f) El beneficiari ha d'adjuntar així mateix, la declaració jurada, si és el cas, de les subvencions percebudes o reconegudes d'altres administracions públiques, o de qualsevol entitat pública o privada, per a la mateixa finalitat.
  
g) De les obres i drets d'ajuda, un tècnic forestal de la Conselleria de Territori i Habitatge certificarà la correcta execució dels treballs i les condicions establides en la Resolució aprovatòria de les ajudes.
  
h) Així mateix en cas d'execució per mitjans propis, seran objecte de certificat per tècnic forestal de la Conselleria de Territori i Habitatge, les despeses imputades en mà d'obra i maquinària, d'acord amb els preus unitaris detallats en aquestes bases.
  
Quinze. Pèrdua o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
  
2. Igualment, si el beneficiari incomplix els requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a l'efecte, com també la concurrència d'altres causes recollides en l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
  
4. La resolució corresponent serà dictada per la directora general de Gestió del Medi Natural per delegació del conseller de Territori i Habitatge conforme al que establix la disposició final segona de la present ordre.
  
Setze. Del reintegrament de les ajudes
  
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions.
  
Dèsset. Règim d'infraccions i sancions
  
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.
  
ANNEX VI
  
Normes tècniques. Ajudes destinades a la creació i el manteniment d'infraestructures de prevenció d'incendis forestals
  
Primera. Àrees tallafocs
  
1. S'entendran les àrees tallafocs com a actuacions lineals sobre la vegetació tendents a interrompre la seua continuïtat tant horitzontal com vertical.
  
2. En el cas que la zona dispose de projecte d'àrees tallafocs redactat a l'empara del Pla de selvicultura preventiva de la Comunitat Valenciana, el disseny i el dimensionament de les àrees tallafocs es realitzarà conforme al que establix aquest.
  
3. En el cas que les ajudes se sol·liciten basant-se en un programa de gestió i millora forestal i projectes d'execució, aquest ha de ser redactat conforme amb els criteris establits en el Pla de selvicultura preventiva de la Comunitat Valenciana.
  
4. Si la zona en què es pretén realitzar una àrea tallafocs no disposa de programa redactat conforme a allò que s'ha recollit en els punts anteriors, el seu disseny i el dimensionament es realitzarà conforme als següents criteris generals:
  
a) Les àrees tallafocs tindran amb caràcter general una amplària total igual a 10 vegades l'altura mitjana de la vegetació circumdant. En tot cas, la seua amplària no podrà sobrepassar els 60 metres. Aquesta amplària es dividirà en 5 bandes: una central d'una amplària igual o inferior a 1,5 metres en què es realitzarà un decapatge fins sòl mineral, dos bandes laterals a l'anterior en les quals es practicarà un desbrossament total i si és el cas l'eliminació de l'arbratge, i finalment, dos bandes exteriors a les anteriors en les quals es practicarà un desbrossament parcial i si és el cas l'adevesament i poda de l'arbratge.
  
b) En el cas d'àrees tallafocs recolzades en camins, el camí realitzarà les funcions de la banda central. En tàlvegs i encreuaments de camins s'incrementaran l'amplària establida en un 25%.
  
c) En les bandes laterals o de desbrossament total es mantindran els arbres pare o monumentals, als quals se sotmetrà a una poda fins a 4 metres o 2/3 de la seua altura.
  
d) En les bandes exteriors o de desbrossament parcial, l'adevesament de l'arbratge i el desbrossament del matoll es realitzarà de tal manera que, sumant la superfície del sòl coberta per la projecció de les copes dels arbres que romanen en peu i la superfície coberta pel matoll no eliminat, resulte una superfície coberta de l'ordre del 20% de la superfície total de les dites bandes. L'arbratge no eliminat se sotmetrà al mateix tractament de poda descrit en l'apartat anterior.
  
e) En el cas d'àrees tallafocs perimetrals a zones d'ús públic i habitades es modificarà la disposició de les bandes a fi d'una major defensa d'aquestes. En aquest cas la banda de decapatge fins sòl mineral se situarà en l'extrem de l'àrea més pròxim a la zona que s'ha de defendre, i crear a continuació una banda lateral i una banda exterior, les amplàries respectives de la qual seran les sumes de les dos bandes laterals i de les dos bandes exteriors descrites en l'apartat anterior.
  
5. Les restes produïdes pels treballs, han de ser immediatament extretes o eliminades per mitjà de sistemes que no impliquen la utilització de foc.
  
6. A fi d'evitar que la realització dels treballs selvícoles genere la proliferació de plagues forestals i un augment en els danys produïts per insectes perforadors, especialment per coleòpters de les famílies dels escolítids i dels curculiònids, en aquests treballs selvícoles es donarà prioritat en l'organització i l'execució a l'extracció de les restes o bé escorçat o estellat assegurant l'eliminació d'aquestes.
  
Així mateix no s'efectuaran podes durant el període vegetatiu, ja que l'arbratge es debilita amb la seua realització i es fa més susceptible a l'atac dels insectes.
  
Segona. Pistes forestals
  
1. En cap cas seran subvencionables les construccions o les millores de camins que incloguen asfaltats.
  
2. En el cas d'utilització de llasts per a la millora de ferms, aquests procediran necessàriament de pedrera autoritzada.
  
Tercera. Depòsits d'aigua
  
1. Tant els depòsits de nova construcció com els que es pretenguen millorar, han de ser accessibles per a la presa ràpida d'aigua per vehicles autobomba i helicòpters pel que, una vegada construïts o millorats, han de disposar de:
  
a) Via d'accés
  
b) Superfície mínima practicable per a la càrrega d'aigua per helicòpters de 2 x 2 metres
  
c) Presa d'aigua amb ràcord tipus Barcelona de 45 mm de diàmetre
  
2. Els depòsits de nova construcció, es projectaran i executaran descoberts o semidescoberts, amb formigó armat i amb una capacitat mínima útil de 200 metres cúbics.
  
3. Tots els depòsits disposaran de mesures de seguretat suficients. Especialment serà preceptiva la seua tanca perimetral que impedisca l'accés per a fins diferents dels de la seua creació. Al seu torn aquesta tanca estarà identificada i dotada d'una senyalització adequada i apta per a la seua identificació i reconeixement per helicòpters en treballs d'extinció.
  
4. S'instal·larà a zona visible un cartell fabricat en xapa galvanitzada, grandària DIN A2 (594\*420 mm), amb la següent llegenda «Depòsit d'aigua per a l'extinció d'incendis forestals».
  
5. Tots els depòsits disposaran d'estructures que permeten l'eixida de persones, aus i altres animals que accidentalment puguen caure-hi. A fi d'evitar el problema d'ofegament d'animals al depòsit principal s'addicionarà una xicoteta bassa d'escassa profunditat que s'òmpliga a través d'un vessador i practicable per a la fauna silvestre.
  
Quarta. Hidrants
  
1. S'instal·laran sempre a llocs accessibles per a vehicles autobomba, i disposaran de ràcord tipus Barcelona de 45 mm de diàmetre.
  
2. S'assegurarà un cabal mínim de 1.000 l/minut i 1 kg/cm2 sense energia elèctrica.
  
Cinquena. Cremadors
  
Seran construïts d'obra i han de tindre una altura mínima de 2,5 metres, obertura oposada al terreny forestal més pròxim i mataespurnes no deformable a la calor i amb un amplària de malla màxima de 0,5 x 0,5 centímetres.
  
Sisena. Plans locals de prevenció d'incendis forestals
  
El contingut mínim dels plans locals de prevenció d'incendis forestals que tindran caràcter subordinat respecte als plans de prevenció d'incendis de demarcació i d'espais naturals serà el següent:
  
1. Descripció física, econòmica i sociològica del municipi.
  
2. Inventari i divisió a zones segons el seu risc d'incendis.
  
3. Àrees d'especial protecció i prioritat de defensa.
  
4. Ordenances i normes d'aplicació municipal incloent-hi:
  
a) Plans locals de cremes
  
b) Sistemes de prevenció a urbanitzacions, campaments i zones tradicionals d'ús recreatiu.
  
5. Inventari de mitjans propis i mobilitzables.
  
6. Protocol d'actuació segons els distints graus d'alerta d'incendi.